# Cançó (trobadors)

### De Viquipèdia

La cançó és un genere trobadoresc condicionat pel contingut.

Miniatures de "Lo Breviari d'amor" de Matfre Ermengau on apareixen dues característiques del veritable amor cortés i les seves contràries: generositat-avarícia, humilitat-orgull.

## Aspectes generals

Els trobadors expressaven els seus sentiments a través de la composició que es denomina cançó (canso).

El seu tema central i gairebé exclusiu és l'amor: l'amor cortès ( o fin'amor) que participa dels aspectes socials i espirituals de l'època medieval.

Així l'amor té el mateix significat que als nostres dies, però també cal afegir-li'n un altre, que és el d'aliança (pacte, favor), és a dir, que el trobador intentarà aconseguir a través de la seva relació algun tipus de tracte beneficiós en l'aspecte material.

També cal tenir present l'adjectiu cortès. Cortesia és el terme que designa la conducta i la posició de l'home que viu a la cort i que per una educació especial esdevé el model d'un ideal humà de refinament i de valors espirituals. El trobador, com a personatge cortesà, participà d'aquestes característiques que entre altres són la lleialtat, la generositat, la valentia, el tracte elegant, etc.

Ampliant aquestes dues idees (amor i cortesia), cal constatar que les relacions jurídiques feudals es fan servir en la cançó:

- La dona és casada, ja que únicament d'aquesta manera adquireix categoria jurídica.
- Sovint se l'anomena midons (masculí: el meu senyor) i el trobador és l'om / hom. D'aquesta manera es reprodueix la situació pròpia del vassallatge.
- Moltes vegades s'estableix una doble relació: amorosa i social. És a dir, no es busca únicament la consecució de l'amor (aparentment), sinó una relació en què la dama, sempre per sobre del trobador socialment, li pugui concedir favors materials, directament o intercedint per ell. De fet, amb freqüència, el trobador parla de la seva senyora natural gairebé com una obligació (celebra la seva bellesa, bondat, seny) i això és acceptat -o així hauria de ser- pel marit com una cosa natural.

Sigui com sigui, la dama sol ser inaccessible (actitud pròpia de la dona, però encara més de la senyora) i el trobador ha de fer mèrits per ponderar les virtuts de la dama i la perfecció del seu amor i així aconseguir el premi.

En aquest procés trobem una sèrie de conceptes importants propis de l'educació cortesana, com poden ser: largueza- generositat moral- enfront de avareza; escarsetat mezura- equilibri, moderació-, pròpia de la persona de seny i que implica el domini d'un mateix i certa humilitat; discreció en la dama (ensenhamen- bona educació- en el trobador). Un terme molt freqüent és el de joi-terme díficil de traduir que es correspon a una mena d'alegria, d'exaltació interior, associada molt sovint a la primavera o a la presència o record de la dama.

## Personatges

Dos contraris més: bona educació (discreció-tafaneria, paciència-còlera. Observeu com "lauzengas" és el vici dels "lauzengiers".

L'amor trobadoresc exigeix discreció ja que la dona cantada és casada. Els personatges que intervenen normalment, a més del trobador, són:

- el gilós -el marit- del qual cal evitar les sorpreses i les ires.
- els lauzengiers -tafaners, aduladors, calumniadors-, que per tal de fer mèrits estan disposats a contar la més breu possibilitat d'infidelitat de la senyora.

Per no descobrir els amors, el trobador designa la dama amb un senhal (pseudònim) que sol figurar al final del poema, per ex.: Bela Vezor (Bella Visió), Bon Esper (Bona Esperança)... Els senyals i alguns dels personatges anteriors també poden aparèixer en els sirventesos, albes, i altres composicions.

## Tipus d'enamorat respecte la dama

Encara que no sol aparèixer de forma explícita, a les cançons hi sol haver una gradació en l'actitud i les característiques de l'enamorat que no estan tant allunyades del procés amorós que pot tenir lloc en l'actualitat:

- fenhedor (feignaire) (tímid): no s'atreveix a dirigir-se directament a la dama.
- regador (pregaire) (suplicant): la dama li dóna ànims per expressar el seu amor.
- entendedor (entendeire) (enamorat tolerat): la dama li dóna penyores d'amor.
- drutz (amic, amant): Plenament acceptat per part de la dama (literàriament es dóna poques vegades aquesta situació, encara que és el personatge protagonista de l'alba).

En bona part de les cançons, els trobadors se situen en el primer estadi i només a través del joglar són capaços de manifestar el que senten per la dama i esperen un petit reconeixement per part d'ella que pot venir per una mirada, una paraula o qualsevol altre gest insignificant. És possible que això sigui únicament una estratègia per desviar l'atenció del marit o altres personatges, que consentirien aquesta situació, i fins i tot la considerarien gratificant, pel fet que se sentirien orgullosos que la seva esposa o senyora fos lloada per altres, però en canvi no acceptarien, evidentment, que la dama tingués un "drutz".

## Mostra

Guillem de Cabestany, el trobador a qui s'atribueix una de les biografies més repetides i tristes de tots els temps té també una de les cançons més belles i conegudes de la lírica trobadoresca, en què mostra la seva total dedicació a la dama que el té presoner d'amor.

    I
    Lo dous cossire
    que.m don'Amors soven,
    dona, . m fai dire
    de vos maynh ver plazen.
    Pessan remire
    vostre cors car e gen,
    cuy ieu dezire
    mais que no fas parven.
    E sitot me desley
    per vos, ges no.us abney,
    qu'ades vas vos sopley
    ab fina benevolensa.
    Dompn'en cuy beutatz gensa,
    maytans vetz oblit mey,
    qu'ieu lau vos e mercey.

    II
    Tots temps m'azire
    l'amors que.us mi defen
    s'ieu ja.l cor vire
    ves autr'entendemen.
    Tout m'avetz rire
    e donat pessamen:
    pus greu martire
    nulhs hom de mi no sen;
    quar vos qu'ieu plus envey
    d'autra qu'el mon stey
    desautorc e mescrey
    e dezam en parvensa:
    tot quan fas per temensa
    devetz em bona fey
    penre, neus quan no.us vey.

    III
    En sovinensa
    tenc la car'e.l dous ris,
    vostra velensa
    e.l belh cors blanc e lis;
    s'ieu per crezensa
    estes vas Dieu tan fis,
    vius ses falhensa
    intrer'em paradis;
    qu'ayssi.m suy, ses totz cutz,
    de cor as vos rendutz
    qu'autra joy no m'adutz;
    q'una non porta benda
    qu'ieu.n prezes per esmenda
    jazer ni fos sos drutz,
    per las vostras salutz.

    IV
    Tot jorn m'agensa
    I desirs, tan m'abelhis
    la captenensa
    de vos cuy suy aclis.
    Be.m par que.m vensa
    vostr'amors, qu'ans qu'ie.us vis
    fo m'entendensa
    que.us ames e. us servis;
    qu'ayssi suy remazuts
    sols, snes totz ajutz
    ab vos, e n'ai perdutz
    mayns dos: qui.s vuelha.ls prenda!
    Qu'a mi platz mais qu'atenda,
    ses totz covens saubutz,
    vos don m'es jois vengutz.

    V
    Ans que s'ensenda
    sobre.l cor la dolors,
    merces dissenda
    en vos, don', et Amors:
    jois vos mi renda
    e.m luenh sospirs e plors,
    no.us mi defenda
    paratges ni ricors;
    qu'oblidatz m'es tot bes
    s'ab vos no.m val merces.
    Ai, bella doussa res,
    molt fora gran franqueza
    s'al prim que.us ayc enqueza
    m'amessetz, o non ges,
    qu'eras no sai cum s'es.

    VI
    Non truep contenda
    contra vostras valors;
    merces vo.n prenda
    tals qu'a vos si'honors.
    Ja no m'entenda
    Dieus mest sos preycadors
    s'ieu vuelh la renda
    dels quatre reys majors
    per qu'ab vos no.m valgues
    merces e bona fes;
    quar partir no.m puesc ges
    de vos, en cuy s'es meza
    n'amors, e si fos preza
    em baizan, ni us plagues,
    ja no volgra.m solses.

    VII
    Anc res qu'a vos plagues,
    franca dompn'e corteza,
    no m'estet tan defeza
    qu'ieu ans non la fezes
    que d'als me sovengues.

    VIII
    En Raimon, la belheza
    e.l bes qu'en midons es
    m'a gen lassat e pres.
    I
    El dolç neguit
    que em dona amor sovint,
    dona, em fa dir
    de vós molts versos agradables.
    Pensant contemplo
    el vostre cos estimat i gentil,
    el qual desitjo
    més que no faig evident.
    I encara que em desencamino
    per vós, no abjuro de vós,
    que sempe us suplico
    amb amor fidel.
    Senyora en qui la bellesa brilla,
    moltes vegades m'oblido de mi,
    quan us lloo i us demano.

    II
    Que sempre em detesti
    l'amor que us prohibeix a mi
    si alguna vegada el cor desvio
    vers un altre afecte.
    M'heu pres el somriure
    i donat pesar:
    més greu martiri
    cap home no sent;
    perquè que jo més anhelo
    que a cap altra que al món sigui
    refuso i ignoro
    i maltracto en aparença;
    tot quan faig per temença
    heu en bona fe
    de prendre, fins i tot quan no us veig.

    III
    En record
    tinc la cara i el dolç somriure,
    el vostre valor
    i el bell cos blanc i llis;
    si en la meva creença
    fos tan fidel a Déu,
    viu sense dubte
    entraria en el paradís;
    que així estic
    de tot cor a vós rendit
    que altra no em dóna goig;
    que a cap altra de les més senyorials
    jo no li demanaria
    jeure ni seria el seu amant
    a canvi d'una salutació vostra.

    IV
    Tot el dia sento
    el desig, tan m'agrada
    el capteniment
    de vós a qui estic sotmès.
    Bé em sembla que em venci
    el vostre amor, que abans que us veiés
    era el meu pensament
    que amar-vos i servir-vos;
    així he restat
    sol, sense cap ajuda
    amb vós, i he perdut
    molts favors: qui vulgui que els prengui!
    Que a mi em plau més esperar-vos,
    sense cap acord conegut,
    ja que de vós m'ha vingut el goig.

    V
    Abans que s'encengui
    sobre el cor el dolor,
    mercès davallin
    en vós, senyora, i Amor:
    que el goig a vós em lliuri
    i m'allunyi sospirs e plors,
    no us separin de mi
    noblesa ni riquesa;
    que se m'oblida tot bé
    si amb vós no trobo acolliment.
    Ah, bella i dolça criatura,
    seria una gran bondat
    si la primera vegada que us vaig sol·licitar
    m'haguéssiu estimat molt o gens,
    perquè ara no sé on sóc.

    VI
    No trobo armes
    contra vostres poders;
    pietat vos prengui
    de tal manera que us sigui honorable.
    Que no m'escolti
    Déu entre els que preguen
    si jo vull la renda
    dels quatre reis majors
    a canvi que amb vós no em valguin
    ni la pietat ni la bona fe;
    ja que no em puc allunyar de cap manera
    de vós, en qui s'ha posat
    el meu amor, i si fos acceptat
    besant, i us plagués,
    mai no em voldria lliure.

    VII
    Mai res que a vós us plagués,
    franca i cortesa senyora,
    no em serà tan prohibit
    que no m'afanyi a fer-ho
    sense pensar en cap altra cosa.

    VIII
    Raimon, la bellesa
    i el bé que hi ha en la meva dama
    m'han gentilment lligat i pres.

## Agraïments

La informació per fer aquest article s'ha extret de Els trobadors catalans amb la seua autorització.

Obtingut de "http://ca.wikipedia.org../../../c/a/n/Can%C3%A7%C3%B3_%28trobadors%29.html"

Categoria: Trobadors

##### Views

- Article
- Discussió
- Revisió actual

##### Cerca

##### En altres llengües

- Español
- Lumbaart